Ordinaziun davart ils dretgs politics en il chantun Grischun (ODPC)    150.200   Ordinaziun davart ils dretgs politics en il chantun Grischun  (ODPC)  dals 20-09-2005 (versiun dals 01-01-2017)  sa basond sin l'art. 45 al. 1 da la constituziun chantunala1) e sin l'art. 104 da la lescha  davart ils dretgs politics en il chantun Grischun2)  relaschada da la regenza ils 20 da settember 2005  1. Register electoral  Art.  1 Manar il register 1 La suprastanza communala designescha ina persuna che maina il register electoral  e che fa las attestaziuns dal dretg da votar.  Art.  2 Furma * 1 Il register electoral sto vegnir manà cun agid da l'elavuraziun electronica da datas  (EED).  La  soluziun dad EED sto permetter  il  transfer  electronic  da las  datas  al  sistem chantunal da votaziun electronica. * 2 … *  Art.  3 Funcziun, cuntegn 1 Il register electoral è la basa exclusiva da la votaziun. Il dretg da votar po vegnir   exequì mo da las persunas ch'èn inscrittas en il register. 2 Il  register  electoral  cumpiglia  tut  las  persunas  cun  dretg  da  votar  en  chaussas  federalas, chantunalas, regiunalas e communalas. *  1) DG 110.100 2) DG 150.100  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm http://www.gr-lex.gr.ch/data/150.100/rm   150.200    Art.  3a * Transfer da datas 1 Sin  dumonda  dal  chantun  èn  las  vischnancas  obligadas  da  transferir  ad  el  gratuitamain e sin via electronica las datas dal register electoral ch'èn necessarias per  endrizzar  in  register  electoral  chantunal  virtual  e  temporar  sco  premissa  per  la  votaziun electronica.  Art.  4 * Datas dal register, basa 1 Per mintga persuna cuntegna il register electoral las indicaziuns ch'èn necessarias   per identifitgar ella sco er las indicaziuns davart ses dretg da votar e d'eleger, e quai   tenor  la  glista  da  las  caracteristicas  da  la  confederaziun  per  l'armonisaziun  dals   registers  e  tenor  las  normas  da  l'uniun  per  la  determinaziun  dals  standards  dal  e-government (eCH). 2 Il  register electoral sa basa sche pussaivel sin las datas dal register d'abitantas e   d'abitants.  Art.  5 Persunas che sa tiran natiers 1 Nagin  na  dastga  esser  inscrit  a  medem temp  en  il  register  electoral  da  pliras   vischnancas. Sche las premissas legalas èn avant maun, ston persunas che sa tiran  natiers  vegnir  inscrittas  en il  register  electoral  immediatamain  suenter  l'annunzia   poliziala. 2 La  persuna  che  maina  il  register  s'infurmescha  tar  la  vischnanca  da  provegnientscha davart fatgs ch'èn eventualmain decisivs per giuditgar la persuna  che sa tira natiers.  Art.  6 Stritgadas 1 Persunas che han effectivamain  dà si  lur domicil  en la vischnanca,  ston vegnir  stritgadas en il register, e quai er, sch'ellas n'han betg annunzià lur partenza.  Art.  7 Invista 1 Il dretg da prender invista po vegnir refusà u restrenschì, sch'il register electoral  vegn duvrà per preparar u per realisar senza disturbi in'elecziun u ina votaziun.  Art.  8 Recurs 1 Sin  dumonda  da  las  persunas  pertutgadas  ston  ordinaziuns  che  concernan  inscripziuns, stritgadas e l'invista vegnir motivadas e communitgadas en scrit tras la  persuna che maina il  register.  Questas ordinaziuns pon vegnir  contestadas cun in  recurs cunter il dretg da votar.  2       150.200   2. Certificat dal dretg da votar e cedels da votar  Art.  9 Certificat dal dretg da votar 1. cuntegn, perdita *  1 Il certificat dal dretg da votar vegn emess sin basa dal register electoral e cuntegna: a) las indicaziuns necessarias per identifitgar senza dubi la persuna cun dretg da   votar; b) la data da l'elecziun u da la votaziun; c) ina  rubrica  da  suttascripziun  per  la  votaziun  per  correspundenza  u  per  la   votaziun substituida. 2 Sch'ina persuna cun dretg da votar fa valair ch'ella n'haja betg survegnì u ch'ella  haja pers ses certificat dal dretg da votar, sto vegnir emess per ella in duplicat ch'è   marcà correspundentamain.  Art.  9a * 2. producziun, consegna 1 Il  certificats  dal  dretg  da  votar  per  la  votaziun  electronica  vegnan  dads  en  producziun tras il chantun. En cas da votaziuns federalas e chantunalas surpiglia il   chantun ils custs per las Svizras e per ils Svizzers a l'exteriur. 2 Ils certificats dal dretg da votar vegnan tramess a las vischnancas per als consegnar   a las persunas cun dretg da votar.  Art.  10 Cedels da votar, bul da controlla 1 Las vischnancas, en lur chaussas er las regiuns, pon prescriver ch'ils cedels da votar  vegnian munids cun in bul, avant che consegnar quels a las persunas cun dretg da   votar, e che cedels da votar che na portan betg quest bul na sajan betg valaivels. * 2 Las vischnancas pon prescriver  ch'ils  cedels da votar stoppian vegnir  bullads il   mument da la votaziun sin la vart davos e che cedels da votar che na portan betg   quest bul da controlla na sajan betg valaivels.  Art.  11 Consegna dals cedels da votar 1 Sch'ina persuna cun dretg da votar fa valair a temp, quai vul dir avant che l'urna   vegn serrada, ch'ella n'haja betg survegnì u ch'ella haja pers ils cedels da votar, ston  tals vegnir consegnads ad ella. 2 Ils dis da votaziun e d'elecziun sto vegnir mess a disposiziun in dumber adequat da   cedels da votar uffizials en ils locals da votaziun.   3     150.200    3. Plazzar e serrar l'urna  Art.  12 Avrir e serrar l'urna 1 La suprastanza communala fixescha las uras per l'avertura da l'urna durant ils dis  ch'èn prescrits per la votaziun,  e quai tenor las relaziuns localas.  Ella fixescha il  dumber ed il lieu da las urnas plazzadas. Las persunas cun dretg da votar ston vegnir   orientadas a temp en chaussa tras ina communicaziun publica. 2 Sch'ina votaziun chantunala u federala ha lieu il medem mument sco ina radunanza  communala, sto l'urna vegnir serrada al cumenzament da la radunanza.  Art.  13 Annunzia dals resultats communals 1 Ils resultats communals ston vegnir annunziads per telefon fin il pli tard a las 13.30  a la chanzlia chantunala tenor il formular consegnà.  4. Facilitaziun per votar  Art.  14 Publicaziun 1 Las prescripziuns davart  las facilitaziuns per votar ston vegnir publitgadas da la   suprastanza communala avant mintga votaziun u elecziun en moda adequata.  Art.  15 Votaziun anticipada 1 La  suprastanza communala  fixescha  il  dumber  ed il  lieu da las  urnas che ston  vegnir  avertas  ils  dis  precedents  prescrits  durant  in  tschert  temp,  ubain  l'uffizi   communal, nua che las persunas cun dretg da votar pon consegnar il cedel da votar   en ina cuverta serrada. 2 Ella ordinescha plinavant la conservaziun da las cuvertas da votar consegnadas che  ston  vegnir  messas  a  disposiziun  serradas  al  biro  da  votaziun  e  procura  per  la   garanzia  dal  secret  da  votaziun,  per  l'impediment  d'abus  e  per  la  registraziun  regulara da tut ils cedels da votar.  Art.  16 Votaziun per correspundenza 1. princip  1 La votaziun per correspundenza po succeder per posta u cun bittar la cuverta en ina  chascha da l'administraziun communala inditgada da la suprastanza communala.  Art.  17 2. proceder 1 Tgi che elegia u votescha per correspundenza, sto – cun resalva dals cas numnads   en l'artitgel 21 – emplenir persunalmain ses cedel electoral u ses cedel da votar, al   metter en la cuverta da votar e serrar quella. Per pliras votaziuns che han lieu il   medem mument vegn duvrada in'unica cuverta da votar.  4       150.200   2 La cuverta da votar serrada, sin la quala i na dastga betg vegnir  scrit,  sto alura  vegnir messa en la cuverta da consegna, eventualmain ensemen cun il certificat dal   dretg da votar. Il certificat dal dretg da votar u la cuverta da consegna sto vegnir   suttascrit. Suenter sto la cuverta da consegna vegnir serrada e consegnada a temp a   la vischnanca.  Art.  18 3. tractament 1 L'uffizi communal examinescha las cuvertas da consegna entradas areguard il dretg  da votar da sia speditura u da ses speditur, las avra, tegna en salv las cuvertas da   votar serradas e las metta a disposiziun al biro da votaziun per las avrir e dumbrar. 2 Las vuschs nunvalaivlas ch'èn vegnidas inoltradas per posta ston vegnir munidas  cun ina remartga correspundenta e tegnidas en salv uffizialmain fin a la scadenza dal  termin da recurs cunter il resultat da la votaziun. Ils cedels da votar ed ils cedels   electorals  pertutgads  èn  nunvalaivels  e  ston  vegnir  inditgads  sco  tals,  cur  ch'ils  resultats vegnan eruids.  Art.  19 4. secret da votaziun 1 Tar la votaziun per correspundenza exista il medem dretg da garanzia dal secret da   votaziun sco tar la votaziun a l'urna.  Art.  20 5. consegna da la cuverta da votar e da la cuverta da consegna 1 La cuverta da votar e la cuverta da consegna sco er eventuals formulars vegnan  consegnads gratuitamain da la vischnanca a las persunas cun dretg da votar. 2 La chanzlia chantunala metta a disposiziun gratuitamain a las vischnancas ed a las  regiuns  il  dumber  necessari  da  cuvertas  da  votar,  da  cuvertas  da  consegna  e  d'eventuals ulteriurs documents. Las vischnancas e las regiuns pon dentant er prevair  atgnas soluziuns che ston però ademplir las pretensiuns tenor l'artitgel 17. *  Art.  21 Substituziun da persunas invalidas 1 La persuna da confidenza autorisada ha d'emplenir ils cedels electorals u ils cedels  da votar  tenor  las  instrucziuns da la  persuna substituida.  Suenter  po la  votaziun   succeder a l'urna u per correspundenza. 2 A l'urna  pon  ils  cedels  vegnir  consegnads  da  la  persuna  da  confidenza  en  ina   cuverta, preschentond il plainpudair. 3 La  suprastanza  communala  designescha  l'organ  communal  ch'è  cumpetent  per  emetter e per examinar periodicamain il plainpudair. 4 En cas d'ina votaziun per correspundenza ston vegnir inditgads sin la cuverta da  consegna – ultra da l'adressa da la persuna cun dretg da votar – er il num, l'adressa e  la suttascripziun da la persuna da confidenza.   5     150.200    5. Emprovas cun la votaziun electronica *  Art.  21a * Votaziun en chaussas communalas 1 En vischnancas che sa participeschan ad emprovas  dal chantun cun la votaziun  electronica è la votaziun electronica er pussaivla per votaziuns communalas che han  lieu a medem temp sco las votaziuns federalas u chantunalas.  6. Disposiziun finala *  Art.  22 Entrada en vigur, aboliziun dal dretg vertent 1 Questa ordinaziun entra en vigur ensemen cun la lescha davart ils dretgs politics en  il chantun Grischun dals 17 da zercladur 20051). 2 Per quest termin vegn abolida l'ordinaziun per manar ils registers electorals e la   procedura da votaziun dals 18 da december 19782).  1) 1. da schaner 2006 2) CUL 1978, 419 e midadas tenor il register da la CUL  6       150.200   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 20-09-2005 01-01-2006 relasch emprima versiun - 02-06-2009 01-07-2009 Art. 2 midada dal titel - 02-06-2009 01-07-2009 Art. 2 al. 1 midada - 02-06-2009 01-07-2009 Art. 2 al. 2 aboliziun - 02-06-2009 01-07-2009 Art. 3 al. 2 midada - 02-06-2009 01-07-2009 Art. 3a integraziun - 02-06-2009 01-07-2009 Art. 4 revisiun totala - 02-06-2009 01-07-2009 Art. 9 midada dal titel - 02-06-2009 01-07-2009 Art. 9a integraziun - 01-07-2014 01-01-2015 Titel 5. midada - 01-07-2014 01-01-2015 Art. 21a integraziun - 01-07-2014 01-01-2015 Titel 6. integraziun - 23-06-2015 01-01-2016 Art. 3 al. 2 midada 2015-019 23-06-2015 01-01-2016 Art. 10 al. 1 midada 2015-019 23-06-2015 01-01-2016 Art. 20 al. 2 midada 2015-019 24-05-2016 01-01-2017 Art. 3 al. 2 midada 2016-010 24-05-2016 01-01-2017 Art. 10 al. 1 midada 2016-010   7     150.200    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 20-09-2005 01-01-2006 emprima versiun - Art. 2 02-06-2009 01-07-2009 midada dal titel - Art. 2 al. 1 02-06-2009 01-07-2009 midada - Art. 2 al. 2 02-06-2009 01-07-2009 aboliziun - Art. 3 al. 2 02-06-2009 01-07-2009 midada - Art. 3 al. 2 23-06-2015 01-01-2016 midada 2015-019 Art. 3 al. 2 24-05-2016 01-01-2017 midada 2016-010 Art. 3a 02-06-2009 01-07-2009 integraziun - Art. 4 02-06-2009 01-07-2009 revisiun totala - Art. 9 02-06-2009 01-07-2009 midada dal titel - Art. 9a 02-06-2009 01-07-2009 integraziun - Art. 10 al. 1 23-06-2015 01-01-2016 midada 2015-019 Art. 10 al. 1 24-05-2016 01-01-2017 midada 2016-010 Art. 20 al. 2 23-06-2015 01-01-2016 midada 2015-019 Titel 5. 01-07-2014 01-01-2015 midada - Art. 21a 01-07-2014 01-01-2015 integraziun - Titel 6. 01-07-2014 01-01-2015 integraziun -  8     	1. Register electoral 	Art. 1 Manar il register 	Art. 2 Furma * 	Art. 3 Funcziun, cuntegn 	Art. 3a * Transfer da datas 	Art. 4 * Datas dal register, basa 	Art. 5 Persunas che sa tiran natiers 	Art. 6 Stritgadas 	Art. 7 Invista 	Art. 8 Recurs  	2. Certificat dal dretg da votar e cedels da votar 	Art. 9 Certificat dal dretg da votar 1. cuntegn, perdita * 	Art. 9a * 2. producziun, consegna 	Art. 10 Cedels da votar, bul da controlla 	Art. 11 Consegna dals cedels da votar  	3. Plazzar e serrar l'urna 	Art. 12 Avrir e serrar l'urna 	Art. 13 Annunzia dals resultats communals  	4. Facilitaziun per votar 	Art. 14 Publicaziun 	Art. 15 Votaziun anticipada 	Art. 16 Votaziun per correspundenza 1. princip 	Art. 17 2. proceder 	Art. 18 3. tractament 	Art. 19 4. secret da votaziun 	Art. 20 5. consegna da la cuverta da votar e da la cuverta da consegna 	Art. 21 Substituziun da persunas invalidas  	5. Emprovas cun la votaziun electronica * 	Art. 21a * Votaziun en chaussas communalas  	6. Disposiziun finala * 	Art. 22 Entrada en vigur, aboliziun dal dretg vertent   		2018-06-06T04:50:20+0200 	"7001 Chur" 	"Gesetzessammlung Kanton Graubünden"